CELEX: 32006R1991
Language: fi
Date: 2006-12-21 00:00:00
Title: Neuvoston asetus (EY) N:o 1991/2006, annettu 21 päivänä joulukuuta 2006, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 muuttamisesta

L 411/18            FI               Euroopan unionin virallinen lehti                          30.12.2006
                            NEUVOSTON ASETUS (EY) N:o 1991/2006,
                                annettu 21 päivänä joulukuuta 2006,
                     maataloustuotteiden luonnonmukaisesta tuotantotavasta
            ja siihen viittaavista merkinnöistä maataloustuotteissa ja elintarvikkeissa
                       annetun asetuksen (ETY) N:o 2092/91 muuttamisesta
                             (ETA:n kannalta merkityksellinen teksti)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon 1 ,
sekä katsoo seuraavaa:
1)       Luonnonmukaisia elintarvikkeita ja luonnonmukaista maataloutta koskevan eurooppalaisen
         toimintasuunnitelman täytäntöönpanoa on tarpeen edistää konkreettisin toimenpitein, joilla
         yksinkertaistetaan nykytilannetta ja varmistetaan yleinen johdonmukaisuus.
2)       Yhteisöön tuotavat luonnonmukaiset tuotteet olisi voitava saattaa yhteisön markkinoille
         varustettuina luonnonmukaiseen tuotantotapaan viittaavin merkinnöin, jos ne on tuotettu
         soveltamalla yhteisön lainsäädännön mukaisia tai sitä vastaavia tuotantosääntöjä ja
         tarkastusjärjestelyjä.
3)       Kolmannet maat, joiden tuotantostandardit ja tarkastusjärjestelyt vastaavat yhteisössä
         sovellettavia standardeja ja tarkastusjärjestelyjä, olisi hyväksyttävä ja niiden luettelo olisi
         julkaistava. Tarkastuslaitokset tai tarkastusviranomaiset, joilla on toimivalta tehdä
         tarkastuksia maissa, jotka eivät kuulu hyväksyttyjen kolmansien maiden luetteloon, olisi
         myös hyväksyttävä ja luetteloitava. Kolmansien maiden tuottajille, jotka tuottavat tuotteita
         suoraan yhteisön sääntöjä noudattaen, olisi annettava mahdollisuus saattaa toimintansa
 ---pagebreak--- 30.12.2006          FI                 Euroopan unionin virallinen lehti                       L 411/19
         komission tätä tarkoitusta varten hyväksymien tarkastuslaitosten ja tarkastusviranomaisten
         valvontaan.
4)       Maataloustuotteiden luonnonmukaisesta tuotantotavasta ja siihen viittaavista merkinnöistä
         maataloustuotteissa ja elintarvikkeissa 24 päivänä kesäkuuta 1991 annetussa asetuksessa
         (ETY) N:o 2092/91 2 säädetään jäsenvaltioiden mahdollisuudesta myöntää tietyin
         edellytyksin maahantuojille lupa saattaa yksittäisiä tuotteita yhteisön markkinoille
         31 päivään joulukuuta 2006 saakka. Kyseistä artiklaa olisi muutettava nykyisen
         tuontijärjestelmän korvaamiseksi uudella tuontijärjestelmällä, jota sovelletaan kyseisen
         päivämäärän jälkeen.
5)       Jotta kansainvälinen kauppa ei häiriintyisi, on tarpeen soveltaa edelleen jäsenvaltioiden
         mahdollisuutta myöntää maahantuojille tapauskohtaisesti lupia saattaa tuotteita yhteisön
         markkinoille, kunnes uuden tuontijärjestelmän toiminnan kannalta tarvittavat toimenpiteet
         on toteutettu, erityisesti niiden tarkastuslaitosten ja tarkastusviranomaisten hyväksymisen
         osalta, joilla on toimivalta tehdä tarkastuksia maissa, jotka eivät kuulu hyväksyttyjen
         kolmansien maiden luetteloon.
6)       Asetus (ETY) N:o 2092/91 olisi muutettava vastaavasti,
ON ANTANUT TÄMÄN ASETUKSEN:
                                                 1 artikla
Muutetaan asetus (ETY) N:o 2092/91 seuraavasti:
1)       Korvataan 10 artiklan 1 kohdan b alakohta seuraavasti:
         "b)   ovat kuuluneet 9 artiklassa tarkoitetun tarkastusjärjestelmän soveltamisalaan tai on
               tuotu maahan 11 artiklan mukaisesti;
               kun kyseessä ovat 11 artiklan 6 kohdan mukaisesti tuodut tuotteet,
               tarkastusjärjestelmä on pantava täytäntöön 9 artiklassa ja erityisesti sen 4 kohdassa
               säädettyjä vaatimuksia vastaavien vaatimusten mukaisesti;"
1
        Lausunto annettu 28. syyskuuta 2006 (ei vielä julkaistu virallisessa lehdessä).
2
        EYVL L 198, 22.7.1991, s. 1, asetus sellaisena kuin se on viimeksi muutettuna komission
        asetuksella (EY) N:o 780/2006 (EUVL L 137, 25.5.2006, s. 9).
 ---pagebreak--- L 411/20          FI                  Euroopan unionin virallinen lehti                        30.12.2006
2)       Korvataan 11 artikla seuraavasti:
                                               "11 artikla
         1.   Kolmannesta maasta tuotu tuote voidaan saattaa yhteisön markkinoille
              luonnonmukaiseen tuotantotapaan viittaavin merkinnöin varustettuna tuotteena
              edellyttäen, että:
              a)     tuote on tämän asetuksen 5 ja 6 artiklan säännösten mukainen;
              b)     kaikki toimijat, mukaan lukien viejät, ovat saattaneet toimintansa 2 kohdan
                     mukaisesti hyväksytyn tarkastuslaitoksen tai tarkastusviranomaisen
                     valvontaan; ja
              c)     asianomaiset toimijat pystyvät milloin tahansa esittämään maahantuojille tai
                     kansallisille viranomaisille asiakirjatodisteet, joiden avulla viimeisimmän
                     toimen toteuttanut toimija ja tämän valvonnassa oleva tuotetyyppi tai -
                     valikoima voidaan tunnistaa ja joiden avulla voidaan varmistaa, noudattaako
                     toimija a ja b kohtaa, sekä todisteiden voimassaoloaika.
         2.   Komissio hyväksyy 14 artiklan 2 kohdassa tarkoitettua menettelyä noudattaen 1
              kohdan b alakohdassa tarkoitetut tarkastuslaitokset ja tarkastusviranomaiset, mukaan
              lukien 9 artiklassa tarkoitetut tarkastuslaitokset ja tarkastusviranomaiset, jotka ovat
              toimivaltaisia toteuttamaan valvontatoimia ja antamaan 1 kohdan c alakohdassa
              tarkoitetut asiakirjatodisteet toimijoille kolmansissa maissa, ja laatii luettelon näistä
              tarkastuslaitoksista ja tarkastusviranomaisista.
              Tarkastuslaitosten on täytettävä eurooppalaisessa standardissa EN 45011 tai ISO
              Guide 65 (Tuotteita sertifioivat elimet. Yleiset vaatimukset) esitetyt vaatimukset,
              sellaisina kuin niiden viimeisin versio on Euroopan unionin virallisen lehden C-
              sarjassa julkaistuna. Akkreditointilaitokset suorittavat säännöllisesti paikalla
              tarkastuslaitosten toiminnan arvioinnin, valvonnan ja monivuotisen
              uudelleenarvioinnin.
 ---pagebreak--- 30.12.2006      FI                 Euroopan unionin virallinen lehti                          L 411/21
            Hyväksymishakemuksia käsitellessään komissio pyytää tarkastuslaitokselta tai
            tarkastusviranomaiselta kaikki tarvittavat tiedot. Komissio voi antaa kolmannen
            maan tuotantosääntöjen ja tarkastuslaitoksen tai tarkastusviranomaisen toteuttamien
            tarkastustoimien tarkastamisen paikalla asiantuntijoiden tehtäväksi.
            Hyväksytyn tarkastuslaitoksen tai tarkastusviranomaisen on toimitettava
            akkreditointilaitoksen tai tarvittaessa toimivaltaisen viranomaisen antamat
            arviointikertomukset, jotka koskevat tarkastuslaitoksen tai tarkastusviranomaisen
            toiminnan säännöllisesti paikalla suoritettua arviointia, valvontaa ja monivuotista
            uudelleenarviointia.
            Arviointikertomusten perusteella komissio varmistaa jäsenvaltioiden avustamana
            hyväksyttyjen tarkastuslaitosten ja tarkastusviranomaisten asianmukaisen valvonnan,
            tarkastelemalla säännöllisesti uudelleen niille annettua hyväksyntää. Valvonnan
            luonne ratkaistaan sen perusteella, minkälainen tämän asetuksen säännösten tai sen
            nojalla annettujen säännösten vastaisen toiminnan tai niiden rikkomisen arvioitu riski
            on.
         3. Kolmannesta maasta tuotu tuote voidaan saattaa yhteisön markkinoille
            luonnonmukaiseen tuotantotapaan viittaavin merkinnöin varustettuna tuotteena
            myös, jos:
            a)     kyseinen tuote on tuotettu luonnonmukaista tuotantoa yhteisössä koskevia, 5 ja
                   6 artiklassa säädettyjä tuotantosääntöjä vastaavien tuotantostandardien
                   mukaisesti;
            b)     toimijoihin on sovellettu 8 ja 9 artiklassa tarkoitettuja tarkastustoimenpiteitä
                   tehokkuudeltaan vastaavia tarkastustoimenpiteitä, ja niitä on sovellettu
                   pysyvästi ja tehokkaasti;
            c)     toimijat kaikissa tuotannon, valmistuksen ja jakelun vaiheissa kolmannessa
                   maassa ovat saattaneet toimintansa 4 kohdan mukaisesti hyväksytyn
                   valvontajärjestelmän tai 5 kohdan mukaisesti hyväksytyn tarkastuslaitoksen tai
                   tarkastusviranomaisen valvontaan; ja
 ---pagebreak--- L 411/22         FI                  Euroopan unionin virallinen lehti                     30.12.2006
            d)      tuotteeseen liittyy 4 kohdan mukaisesti hyväksytyn kolmannen maan
                    toimivaltaisten viranomaisten, tarkastuslaitosten tai tarkastusviranomaisten
                    taikka 5 kohdan mukaisesti hyväksytyn tarkastuslaitoksen tai
                    tarkastusviranomaisen myöntämä tarkastussertifikaatti, jossa vahvistetaan, että
                    tuote täyttää tämän kohdan mukaiset ehdot. Sertifikaatin alkuperäiskappaleen
                    on oltava tuotteen mukana ensimmäiselle vastaanottajalle asti; sen jälkeen
                    maahantuojan on pidettävä todistus tarkastuslaitoksen ja tapauksen mukaan
                    tarkastusviranomaisen saatavilla vähintään kahden vuoden ajan.
         4. Komissio voi hyväksyä 14 artiklan 2 kohdassa tarkoitettua menettelyä noudattaen
            kolmannet maat, joiden tuotantojärjestelmä on 5 ja 6 artiklassa säädettyjä sääntöjä
            tehokkuudeltaan vastaavien sääntöjen mukainen ja joiden tarkastusjärjestelyt
            vastaavat 8 ja 9 tehokkuudeltaan artiklassa säädettyjä tarkastusjärjestelyjä, ja voi
            laatia tällaisten maiden luettelon. Vastaavuutta arvioitaessa on otettava huomioon
            Codex Alimentarius -ohjeet CAC/GL 32.
            Hyväksymishakemusta käsitellessään komissio pyytää kolmannelta maalta kaikki
            tarvittavat tiedot. Komissio voi antaa kolmannen maan tuotantosääntöjen ja
            tarkastusjärjestelyjen tarkastamisen paikalla asiantuntijoiden tehtäväksi.
            Hyväksyttyjen kolmansien maiden on esitettävä joka vuosi viimeistään 31 päivänä
            maaliskuuta komissiolle suppea vuosittainen kertomus tarkastusjärjestelyjen
            täytäntöönpanosta ja valvonnasta.
            Näissä vuosikertomuksissa olevien tietojen perusteella komissio varmistaa
            jäsenvaltioiden avustamana hyväksyttyjen kolmansien maiden asianmukaisen
            valvonnan, tarkastelemalla säännöllisesti uudelleen niille annettua hyväksyntää.
            Valvonnan luonne ratkaistaan sen perusteella, minkälainen tämän asetuksen
            säännösten tai sen nojalla annettujen säännösten vastaisen toiminnan tai niiden
            rikkomisen arvioitu riski on.
         5. Kun kyseessä ovat tuotteet, joita ei ole tuotu maahan 1 kohdan mukaisesti eikä tuotu
            4 kohdan mukaisesti hyväksytystä kolmannesta maasta, komissio voi hyväksyä
            14 artiklan 2 kohdassa tarkoitettua menettelyä noudattaen tarkastuslaitokset ja
            tarkastusviranomaiset, mukaan lukien 9 artiklassa tarkoitetut tarkastuslaitokset ja
            tarkastusviranomaiset, joilla on 3 kohdan soveltamistarkoituksessa toimivalta tehdä
            tarkastuksia ja myöntää sertifikaatteja kolmansissa maissa, ja voi laatia näistä
 ---pagebreak--- 30.12.2006       FI                  Euroopan unionin virallinen lehti                          L 411/23
            tarkastuslaitoksista ja tarkastusviranomaisista luettelon. Vastaavuutta arvioitaessa on
            otettava huomioon Codex Alimentarius -ohjeet CAC/GL 32.
            Komissio käsittelee kaikki tarkastuslaitosten tai tarkastusviranomaisten kolmannessa
            maassa esittämät hyväksymispyynnöt.
            Hyväksymishakemusta käsitellessään komissio pyytää tarkastuslaitokselta tai
            tarkastusviranomaiselta kaikki tarvittavat tiedot. Akkreditointilaitos tai tarvittaessa
            toimivaltainen viranomainen suorittaa säännöllisesti paikalla tarkastuslaitoksen tai
            tarkastusviranomaisen toiminnan arvioinnin, valvonnan tai monivuotisen
            uudelleenarvioinnin. Komissio voi antaa kolmannen maan tuotantosääntöjen sekä
            tarkastuslaitoksen tai tarkastusviranomaisen toteuttamien valvontatoimien
            tarkastamisen paikalla asiantuntijoiden tehtäväksi.
            Hyväksytyn tarkastuslaitoksen tai tarkastusviranomaisen on toimitettava
            akkreditointilaitoksen tai tarvittaessa toimivaltaisen viranomaisen antamat
            arviointikertomukset, jotka koskevat sen toiminnan säännöllisesti paikalla suoritettua
            arviointia, valvontaa ja monivuotista uudelleenarviointia.
            Arviointikertomusten perusteella komissio varmistaa jäsenvaltioiden avustamana
            hyväksyttyjen tarkastuslaitosten ja tarkastusviranomaisten asianmukaisen valvonnan,
            tarkastelemalla säännöllisesti uudelleen niille annettua hyväksyntää. Valvonnan
            luonne ratkaistaan sen perusteella, minkälainen tämän asetuksen säännösten tai sen
            nojalla annettujen säännösten vastaisen toiminnan tai niiden rikkomisen arvioitu riski
            on.
         6. Jäsenvaltion toimivaltainen viranomainen voi antaa asianomaisessa jäsenvaltiossa
            toimivalle maahantuojalle, joka on antanut ilmoituksen toiminnastaan 8 artiklan
            1 kohdan mukaisesti, luvan saattaa markkinoille 4 kohdassa tarkoitettuun luetteloon
            kuulumattomista maista tuotavia tuotteita 1 päivästä tammikuuta 2007 alkaen
            12 kuukauden ajan ensimmäisen 5 kohdan mukaisesti hyväksyttyjen
            tarkastuslaitosten ja tarkastusviranomaisten luettelon julkaisemisesta, jos tuoja esittää
            riittävät todisteet siitä, että 3 kohdan a ja b alakohdassa tarkoitetut ehdot täyttyvät.
            Jos ehdot eivät enää täyty, lupa perutaan välittömästi. Lupien voimassaolon on
            päätyttävä viimeistään 24 kuukauden kuluttua ensimmäisen 5 kohdan mukaisesti
            hyväksyttyjen tarkastuslaitosten ja tarkastusviranomaisten luettelon julkaisemisesta.
            Tuodulla tuotteella on oltava sellaisen viranomaisen tai laitoksen myöntämä
 ---pagebreak--- L 411/24         FI                 Euroopan unionin virallinen lehti                      30.12.2006
            tarkastussertifikaatti, jonka luvan antaneen jäsenvaltion toimivaltainen viranomainen
            on hyväksynyt myöntämään tarkastussertifikaatteja. Sertifikaatin
            alkuperäiskappaleen on oltava tuotteen mukana ensimmäiselle vastaanottajalle asti;
            sen jälkeen maahantuojan on pidettävä todistus tarkastuslaitoksen ja tapauksen
            mukaan tarkastusviranomaisen saatavilla vähintään kahden vuoden ajan.
            Jäsenvaltioiden on ilmoitettava toisille jäsenvaltioille ja komissiolle kustakin tämän
            kohdan mukaisesti myönnetystä luvasta ja sisällytettävä tähän ilmoitukseen tiedot
            kyseessä olevista tuotantostandardeista ja tarkastusjärjestelyistä.
            Jäljempänä 14 artiklassa perustettu komitea tutkii tämän kohdan mukaisesti
            myönnetyn luvan jäsenvaltion pyynnöstä tai komission aloitteesta. Jos tutkinnassa
            havaitaan, että tämän artiklan 3 kohdan a ja b alakohdassa tarkoitetut ehdot eivät
            täyty, komissio vaatii luvan myöntänyttä jäsenvaltiota perumaan sen.
            Kaikki luvat, jotka jäsenvaltion toimivaltainen viranomainen on myöntänyt ennen 31
            päivää joulukuuta 2006 maahantuojalle tämän kohdan mukaisesti kolmannesta
            maasta tuotujen tuotteiden markkinoille saattamista varten, ovat voimassa enintään
            31 päivään joulukuuta 2007.
         7. Komissio antaa 14 artiklan 2 kohdassa tarkoitettua menettelyä noudattaen tämän
            artiklan soveltamista koskevat yksityiskohtaiset säännöt erityisesti seuraavien
            seikkojen osalta:
            a)      perusteet ja menettelyt hyväksynnän myöntämiseksi kolmansille maille sekä
                    tarkastuslaitoksille ja tarkastusviranomaisille, mukaan luettuna hyväksyttyjen
                    kolmansien maiden sekä tarkastuslaitosten ja tarkastusviranomaisten
                    luettelojen julkaiseminen; ja
 ---pagebreak--- 30.12.2006         FI                 Euroopan unionin virallinen lehti                          L 411/25
               b)     tämän artiklan 1 kohdassa tarkoitetut asiakirjatodisteet ja tämän artiklan 3
                      kohdan d alakohdassa ja 6 kohdassa tarkoitettu sertifikaatti, ottaen huomioon
                      sähköisen sertifikaatin edut, mukaan lukien parempi suoja väärentämistä
                      vastaan."
3)       Poistetaan 16 artiklan 3 kohdan toinen alakohta.
4)       Muutetaan liitteessä III oleva C kohta seuraavasti:
         a)    Korvataan ensimmäisen kohdan toinen luetelmakohta seuraavasti:
               "–     ensimmäisellä vastaanottajalla 11 artiklan 3 kohdan d alakohdassa ja 11
                      artiklan 6 kohdassa tarkoitettua luonnollista henkilöä tai oikeushenkilöä, jolle
                      lähetys toimitetaan ja joka ottaa sen vastaan jatkojalostusta tai yhteisön
                      markkinoille saattamista varten."
         b)    Korvataan 5 kohdan ensimmäinen alakohta seuraavasti:
               "Tarkastuslaitoksen tai -viranomaisen on tarkastettava C jakson 2 kohdassa
               tarkoitettu varastoista ja varoista pidetty kirjanpito, 11 artiklan 3 kohdan d
               alakohdassa tai 11 artiklan 6 kohdassa tarkoitetut tarkastussertifikaatit ja 11 artiklan
               1 kohdassa tarkoitetut asiakirjatodisteet."
                                                 2 artikla
Tämä asetus tulee voimaan seitsemäntenä päivänä sen päivän jälkeen, jona se on julkaistu
Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
 ---pagebreak--- L 411/26          FI               Euroopan unionin virallinen lehti 30.12.2006
Tehty Brysselissä 21 päivänä joulukuuta 2006.
                                           Neuvoston puolesta
                                           Puheenjohtaja
                                        J. KORKEAOJA